Document ID: 32010D0333

РЕШЕНИЕ НА КОМИСИЯТА
от 14 юни 2010 година
за изменение на Решение 2004/211/ЕО по отношение на записите за Бахрейн и Бразилия в списъка на трети страни и части от тях, от които е разрешено въвеждането в Европейския съюз на живи еднокопитни и сперма, яйцеклетки и ембриони от еднокопитни
(нотифицирано под номер C(2010) 3665)
(текст от значение за ЕИП)
(2010/333/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 12, параграфи 1 и 4, както и уводното изречение и подточки i) и ii) от член 19 от нея,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (2), и по-специално член 17, параграф 3, буква а) от нея,
като има предвид, че:
(1)
В Директива 90/426/ЕИО се определят ветеринарно-санитарните условия за вноса в Съюза на живи еднокопитни животни. В нея е предвидено, че вносът на еднокопитни животни в Съюза се разрешава само от трети страни или от части от техните територии, в които не е имало случаи на сап за период от поне шест месеца.
(2)
С Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите-членки разрешават вноса на живи еднокопитни и на сперма, яйцеклетки и ембриони от еднокопитни (3) се установява списък с трети страни или части от тях, когато се прилага регионализация, от които държавите-членки разрешават вноса на еднокопитни и на сперма, яйцеклетки и ембриони от тях, и се посочват другите условия, приложими към този внос. Списъкът е изложен в приложение I към посоченото решение.
(3)
Наблюдават се случаи на сап в части от територията на Бразилия, следователно вносът на еднокопитни животни, а вследствие на това и на сперма, яйцеклетки и ембриони от тях, е разрешен само от частите от територията на въпросната трета страна, които не са засегнати от болестта и са изброени в колона 4 от приложение I към Решение 2004/211/ЕО. Щатът Goiás е включен в посочената колона. Областта Distrito Federal е отделна административна единица, разположена в щата Goiás. От епидемиологична гледна точка тя се смята за част от щата Goiás и не е изрично упомената във въпросната колона.
(4)
През април 2010 г. Бразилия уведоми Световната организация за здравето на животните (OIE) за потвърждаването на случай на сап за кон в областта Distrito Federal. Тъй като областта Distrito Federal вече не е незасегната от болестта сап, приложение I към Решение 2004/211/ЕО следва да бъде изменено, за да се укаже, че въвеждането в Съюза на еднокопитни и на сперма, яйцеклетки и ембриони на животни от вида на еднокопитните вече не е разрешено.
(5)
Освен това Комисията получи и сигнал за потвърдени случаи на сап в Бахрейн. Поради това въвеждането на регистрирани коне и на сперма от Бахрейн вече не следва да бъде разрешено.
(6)
Поради това Решение 2004/211/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2004/211/ЕО се изменя, както следва:
1.
Записът за Бахрейн се заменя със следното:
„BH
Бахрейн
BH-0
Цялата страна
E
-
-
-
-
-
-
-
-
-“
2.
Записът за Бразилия се заменя със следното:
„BR
Бразилия
BR-0
Цялата страна
-
-
-
-
-
-
-
-
-
-
BR-1
Щатите:
Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espíritu Santo, Rondônia, Mato Grosso
D
X
X
X
X
X
X
X
X
X
BR-2
Distrito Federal
D
-
-
-
-
-
-
-
-
-“
Член 2
Адресати на настоящото решение са държавите-членки.
Съставено в Брюксел на 14 юни 2010 година.

Labels: 0
3
18
6